Tirsdag aften ankommer beboelsesriggen, Atlantic Esbjerg, til havnen i Hirtshals. Riggen skal opdateres af Hirtshals-virksomheden Safe Ocean Service, der de næste seks måneders tid skal shine den op, så den igen kan komme ud på havet. Ifølge Safe Ocean Service vil ordren betyde arbejdspladser, der bliver hentet lokalt. - Denne opgradering kan forhåbentlig tilføre arbejde til lokalmiljøet her i Hirtshals, siger Safe Ocean Services direktør, Chris Durhuus i en pressemeddelelse. En beboelsesrig kan firkantet beskrives som et hjem for arbejderne på en boreplatform. Beboelsesriggen har gennemlængere tid ligget til i Esbjerg, og den er ejet af et firma fra Singapore. Riggen kunne allerede spottes ud fra havnen i Hirtshals tirsdag morgen, hvor TV2 Nord var med.
Hirtshals-virksomheden Safe Ocean Service har hovedentreprisen på beboelsesriggen, som skal lægges til kaj i Hirtshals havn i en længere periode. Det giver arbejdspladser, da riggen skal renoveres og opdateres.